wannaphong/clean_thaiwikipedia huggingface dataset:
# อรุณสวัสดิ์ เวโรนิก้า
อรุณสวัสดิ์ เวโรนิก้า  เป็นละครโทรทัศน์ของประเทศบราซิล สร้างโดย Raphael Montes และแสดงนำโดย ไทนา มึลเลอร์, เอดูวาร์ดู มอสโกวิส และ Camila Morgado วางจำหน่ายทั่วโลกเมื่อวันที่ 1 ตุลาคม พ.ศ. 2563 โดยเน็ตฟลิกซ์

 นักแสดง 

 นักแสดงหลัก 

 ไทนา มึลเลอร์ รับบท เวโรนิก้า "เวโร" โตรึช (Verônica "Vero" Torres) / Janete Cruz
 Camila Morgado รับบท Janete Cruz (ฤดูกาลที่ 1)
 เอดูวาร์ดู มอสโกวิส รับบท Claúdio Antunes Brandão (ฤดูกาลที่ 1)
 อังโตนีอู กรัสซี รับบท Wilson Carvana (ฤดูกาลที่ 1)
 Elisa Volpatto รับบท Anita Berlinger (ฤดูกาลที่ 1–2)
 Silvio Guindane รับบท Nelson Moralles (ฤดูกาลที่ 1–2)
 อาดรียานู การิบ รับบท Victor Prata
 แซซาร์ แมลู รับบท เปาลู โตรึช (Paulo Torres)
 ดีเจ อาโมริม รับบท ราฟาแอล โตรึช (Rafael Torres)
 Alice Valverde รับบท ลีลา โตรึช (Lila Torres)
 Reynaldo Gianecchini รับบท Matias Cordeiro (ฤดูกาลที่ 2–3)
 Klara Castanho รับบท Ângela Cordeiro (ฤดูกาลที่ 2–3)
 Camila Márdila รับบท Gisele Cordeiro (ฤดูกาลที่ 2–3)
 Ester Dias รับบท Glória Volpi (ฤดูกาลที่ 2–3)
 โรดรีกู ซานโตรู รับบท Jerônimo Soares (ฤดูกาลที่ 3)
 Maitê Proença รับบท Diana (ฤดูกาลที่ 3)

 นักแสดงสมทบ 

 Johnnas Oliva รับบท ลีมา (Lima) (ฤดูกาลที่ 1–2)
 José Rubens Chachá รับบท Carlos Alberto (ฤดูกาลที่ 1–2)
 Cássio Pandolfi รับบท Júlio Torres (ฤดูกาลที่ 1–2)
 Marina Provenzzano รับบท Janice Cruz (ฤดูกาลที่ 1–2)
 Aline Borges รับบท Tânia Costa de Menezes (ฤดูกาลที่ 1)
 Liza Del Dala รับบท Carol (ฤดูกาลที่ 2–3)
 Isabelle Nassar รับบท โอลกา (Olga) (ฤดูกาลที่ 2)
 Pedro Nercessian รับบท Davi Prata (ฤดูกาลที่ 2)
 Rhaisa Batista รับบท Melina (ฤดูกาลที่ 3)
 Bella Camero รับบท Laís Camargo (ฤดูกาลที่ 3)

 นักแสดงรับเชิญ 

 Pally Siqueira รับบท Deusdete "Deusa" Camargo da Silva (ฤดูกาลที่ 1)
 ซาชา บาลี รับบท Gregório Duarte (ฤดูกาลที่ 1)
 Julia Ianina รับบท มาร์ตา กังปุส (Marta Campos) (ฤดูกาลที่ 1)
 Charles Paraventi รับบท Jorge
 Rosa Piscioneri รับบท Regina
 Renan Duran รับบท Lucca
 Maria Luisa Sá รับบท เอดิมารา (Edimara)
 Roberta Santiago รับบท Eneida Lima
 Vanja Freitas รับบท มาเรีย (Maria)
 Juliana Lohmann รับบท พาโลม่า (Paloma)
 Raissa Xavier รับบท Jéssica (ฤดูกาลที่ 1)
 Rosa Maria Colyn รับบท โรซา (Rosa)
 Rose Germano รับบท Neumira
 Erick Vesch รับบท Jeferson
 Lucélia Pontes รับบท ซิเซรา (Cícera)
 Araci Breckenfeld รับบท Diana
 Robson Santos รับบท มาซีแยล (Maciel)
 Alexandre Colman รับบท Young Cláudio (ฤดูกาลที่ 1)
# หลิว (นามสกุล 留)
หลิว  เป็นนามสกุลจีน ไม่ได้อยู่ในนามสกุลในจีนที่พบบ่อยที่สุด 400 นามสกุลจากการศึกษาของสมาคมวิจัยวัฒนธรรมฝูซีในปี ค.ศ. 2013中国四百大姓
Front Cover, 袁义达, 邱家儒, Beijing Book Co. Inc., 1 January 2013 

 บุคคลที่มีชื่อเสียง 
 เล่าเบา หรือหลิว จ้าน (留贊, ค.ศ. 183–255), ชื่อรอง เจิ้งหมิง (正明) เป็นขุนพลของรัฐง่อก๊กในยุคสามก๊กของจีน 
 หลิว ฉงเซี่ยว (留從效, ค.ศ. 906-962) เดิมคือจิ้นเจียงหวาง (晉江王) เป็นขุนพลของรัฐหมิ่นในยุคห้าวงศ์สิบรัฐของจีน
 หลิว เช่าจือ (留紹鎡) เป็นหลานชายของหลิว ฉงเซี่ยว และเป็นขุนศึกในช่วงปลายยุคห้าวงศ์สิบรัฐของจีน
# ซันไรส์ออนเดอะรีปปิง
ซันไรส์ออนเดอะรีปปิง  เป็นนวนิยายแนวดิสโทเปียที่มีกำหนดตีพิมพ์ในอนาคต เขียนโดยซูซาน คอลลินส์ นักเขียนชาวอเมริกัน โดยเป็นนวนิยายภาคย้อนอดีตเรื่องที่สองของไตรภาคเกมล่าชีวิต ต่อจากลำนำแห่งนกร้องเพลงและอสรพิษที่ตีพิมพ์ในปี ค.ศ. 2020 นวนิยายเรื่องนี้เป็นเรื่องราวที่เกิดขึ้นเมื่อ 24 ปีก่อนเหตุการณ์ในนวนิยายเรื่องแรก ผ่านตัวละคร เฮย์มิช อเบอร์นาธี มีกำหนดวางจำหน่ายวันที่ 18 มีนาคม ค.ศ. 2025 โดยสำนักพิมพ์สกอแลสติก ส่วนภาพยนตร์ดัดแปลงได้รับการประกาศในวันที่ 6 มิถุนายน ค.ศ. 2024 และมีกำหนดฉายในวันที่ 20 พฤศจิกายน ค.ศ. 2026 โดย ไลออนส์เกต เป็นผู้จัดจำหน่าย

 ภูมิหลัง 
ภาคย้อนอดีตเรื่องนี้เริ่มต้นในเช้าของวันครบรอบ 50 ปีในพิธีเก็บเกี่ยวของเกมล่าชีวิตและเกิดขึ้นในช่วงควอร์เตอร์เควลล์ครั้งที่สอง โดยคอลลินส์ได้รับแรงบันดาลใจจากเดวิด ฮูม นักปรัชญาชาวสกอตแลนด์ โดยเฉพาะแนวคิดของเขาเกี่ยวกับการยอมจำนนโดยปริยายและ 'ความง่ายที่คนจำนวนมากถูกควบคุมโดยคนไม่กี่คน' ซึ่งเทียบกับไตรภาคเกมล่าชีวิตที่เธอได้รับแรงบันดาลใจมาจากตำนานของกรีกและโรมัน

 ตัวละคร 

 เฮย์มิช อเบอร์นาธี: บรรณาการจากเขต 12 ผู้เกิดวันเดียวกับวันเก็บเกี่ยวและต้องเข้าร่วมในเกมล่าชีวิตครั้งที่ 50 หรือที่รู้จักกันในชื่อควอร์เตอร์เควลล์ครั้งที่สอง ร่วมกับคนจากเขตเดียวกันอีก 3 คน
 เลนอร์ โดฟ เบร์ด: เด็กสาวจากเขต 12 คนรักของเฮย์มิตช์ ลูกหลานของคาราวานโควีย์ ที่ลูซี่ เกรย์ เบร์ดเคยเป็นส่วนหนึ่งก่อนจะถูกบังคับให้ตั้งถิ่นฐานในเขต 12
 เมย์ซิลี ดอนเนอร์: บรรณาการจากเขต 12 พันธมิตรของเฮย์มิตช์ เด็กสาวผู้เคยเป็นเพื่อนกับแม่ของแคตนิส เอฟเวอร์ดีน เจ้าของเข็มกลัดม็อกกิ้งเจย์คนแรกที่มอบให้กับแคตนิส เธอมีพี่สาวฝาแฝดชื่อเมอร์ริลี ดอนเนอร์
 ไวแอตต์ คัลโลว์:บรรณาการจากเขต 12 ในเกมล่าชีวิตครั้งที่ 50 เขากุมความลับบางอย่างไว้
 แอมเพิร์ต ลาเทียร์: บรรณาการจากเขต 3 สำหรับเกมล่าสังหารครั้งที่ 50 เขาเป็นลูกชายของบีที เป็นส่วนหนึ่งของพันธมิตรผู้มาใหม่และเป็นพันธมิตรของเฮย์มิทช์
 บีที ลาเทียร์: ผู้ชนะการแข่งขันเกมล่าเกมครั้งที่ 34 พ่อของแอมเพิร์ต ลาเทียร์ ผู้ถูกใช้เป็นเครื่องมือในการทรมานเขาที่วางแผนปั่นป่วนเกม
 แม็กส์ ฟลานาแกน: ผู้ชนะการแข่งขันเกมล่าเกมครั้งที่ 11 ที่ปรึกษาสำหรับบรรณาการเขต 12 ในระหว่างอควอร์เตอร์เควลล์ครั้งที่สอง
 ไวเรสส์: ผู้ชนะการแข่งขันเกมล่าชีวิตครั้งที่ 49 ที่ปรึกษาสำหรับบรรณาการเขต 12 ในเกมล่าชีวิตครั้งที่ 50
 ดรูซิลลา ซิกเคิล: เจ้าหน้าที่คุ้มกันอาคารรัฐสภาเพื่อส่งเครื่องบรรณาการเขต 12 ในระหว่างการแข่งขันเกมล่าชีวิตครั้งที่ 50
 พลูตาร์ช เฮเว่นส์บี: ช่างภาพรัฐสภาที่ได้รับมอบหมายให้ไปช่วยบรรณาการเขตที่ 12 ในระหว่างเกมล่าชีวิตครั้งที่ 50
 คอริโอเลนัส สโนว์: ประธานาธิบดีของพาเน็ม หลังจากเหตุการณ์ ผู้ใช้เกมล่าเกมครั้งที่ 50 ข่มขวัญประชาชนที่คิดกบฏด้วยวิธีที่โหดร้ายและทารุณ ผู้เคยมีความสัมพันธ์กับลูซี่ เกรย์ เบร์ด ผู้ชนะในเกมล่าชีวิตครั้งที่ 10
 เอฟฟี่ ทรินเก็ต: นักออกแบบเสื้อผ้าและผู้ติดตามคนใหม่สำหรับงานรำลึกเขต 12 ในระหว่างเกมล่าสังหารครั้งที่ 50
 ซิด อเบอร์นาธี: น้องชายวัย 10 ของของเฮย์มิทช์
# กวิน แคสกี้
กวิน แคสกี้ (, เกิด 8 สิงหาคม 2540) เป็นนักร้องและนักแสดงชาวไทย เขาเป็นที่รู้จักจากบทบาทของเขาในละครโทรทัศน์เรื่อง จูบสุดท้ายเพื่อนายคนเดียว, เขาไม่ใช่ผม และ บทกวีของปีแสง

 ชีวิตวัยเด็กและการศึกษา 
กวิน แคสกี้ เกิดเมื่อวันที่ 8 สิงหาคม 2540 ที่กรุงเทพมหานคร เขาเป็นลูกครึ่งไทย–อเมริกัน พูดได้ทั้งภาษาอังกฤษอย่างคล่องแคล่ว 

เขาสำเร็จการศึกษาระดับมัธยมศึกษาตอนปลายจากโรงเรียนมัธยมปลาย McDowell ประเทศสหรัฐอเมริกา เขาสำเร็จการศึกษาระดับปริญญาตรีสาขาวิชาการจัดการธุรกิจระหว่างประเทศจากคณะบริหารธุรกิจและเศรษฐศาสตร์ มหาวิทยาลัยอัสสัมชัญ

 อาชีพและความก้าวหน้า 
ในปี 2561 กวินเข้าสู่วงการบันเทิงเมื่อเขารับบท "หมอก" ในละครเรื่อง จูบให้ได้ถ้านายแน่จริง ที่ผลิตโดย จีเอ็มเอ็มทีวี เขาได้รับบทบาทเดิมอีกครั้งในละครภาคต่อเรื่องจูบสุดท้ายเพื่อนายคนเดียว ในปี 2562 ส่งผลให้เขาโด่งดัง

จากปี 2561 เป็นต้นมา กวินรับบทนักแสดงสมทบในละครหลายเรื่อง รวมถึงบทบาท "ไมล์" ในเรื่อง หอนี้ชะนีแจ่ม ตอน วินนี้ดีต่อใจ "สายฟ้า" ในใครคืออองชองเต และ "ดี–เดย์" ใน ซุป'ตาร์กับหญ้าอ่อน บท "แดน" ของเขาในละครซีรีส์ที่ประสบความสำเร็จเรื่อง เขาไม่ใช่ผม นำพาเขาสู่ความโด่งดังระดับนานาชาติ

ในปี 2566 กวินคว้าบทนำครั้งแรกในบท "ปีแสง" ประกบคู่กับ พีรวัส แสงโพธิรัตน์ ในละครซีรีส์เรื่อง บทกวีของปีแสง

 ผลงาน 
+ปีเรื่องรับบท2561Kiss Me Again จูบให้ได้ถ้านายแน่จริงหมอก2562Dark Blue Kiss จูบสุดท้ายเพื่อนายคนเดียว2563หอนี้ชะนีแจ่มไมล์2564Not Me เขาไม่ใช่ผมแดน2565ใครคืออองชองเตสายฟ้าซุป'ตาร์กับหญ้าอ่อนดีเดย์2566บทกวีของปีแสง Be My Favoriteปีแสง2567สายรหัสเทวดาวอร์ม2568My Golden Blood เลือดนายลมหายใจฉันตอง

 ผลงานเพลง 

 ต่อให้เป็นจูบสุดท้าย (เพลงประกอบซีรีส์ Dark Blue Kiss จูบสุดท้ายเพื่อนายคนเดียว)
 โลกของฉันคือเธอ (เพลงประกอบซีรีส์ หัวใจรักสี่ดวงดาว)
 เพิ่งเข้าใจ (เพลงประกอบซีรีส์ นายคะ อย่ามาอ่อย)
 เศษ (เพลงประกอบซีรีส์ นาบี ฉันจะไม่รักเธอ)
 แค่รู้ก็พอ (เพลงประกอบซีรีส์ ใครคืออองชองเต)
 นับดาว (เพลงประกอบ คืนนับดาว Astrophile)
 แม่ไม่ชอบ แต่ฉันชอบ (เพลงประกอบ คู่แท้ แม่ไม่เลิฟ The Three GentleBros)
 สิ่งเดียวที่ไม่ยอม (เพลงประกอบ บทกวีของปีแสง Be My Favorite)
# ศิลาจารึกทาโงะ
ศิลาจารึกทาโงะ  เป็นศิลาจารึกในยุคนาระ ค้นพบในนครทากาซากิ จังหวัดกุมมะ ทางเหนือของภูมิภาคคันโตของประเทศญี่ปุ่น ศิลาจารึกได้รับการกำหนดให้เป็นโบราณสถานแห่งชาติของญี่ปุ่นในปี ค.ศ. 1921 และได้รับการยกสถานะเป็นโบราณสถานแห่งชาติพิเศษในปี ค.ศ. 1954 ศิลาจารึกทาโงะเป็นหนึ่งใน "สามศิลาจารึกแห่งโคซูเกะ" ซึ่งได้รับการขึ้นทะเบียนร่วมกันในทะเบียนความทรงจำแห่งโลกขององค์กรยูเนสโกในปี ค.ศ. 2017
# ศิลาจารึกคานาอิซาวะ
ศิลาจารึกคานาอิซาวะ  เป็นศิลาจารึกในยุคนาระ ค้นพบในย่านยามานะของนครทากาซากิ จังหวัดกุมมะ ทางเหนือของภูมิภาคคันโตของประเทศญี่ปุ่น ศิลาจารึกได้รับการกำหนดให้เป็นโบราณสถานแห่งชาติของญี่ปุ่นในปี ค.ศ. 1921 และได้รับการยกสถานะเป็นโบราณสถานแห่งชาติพิเศษในปี ค.ศ. 1954 ศิลาจารึกคานาอิซาวะเป็นหนึ่งใน "สามศิลาจารึกแห่งโคซูเกะ" ซึ่งได้รับการขึ้นทะเบียนร่วมกันในทะเบียนความทรงจำแห่งโลกขององค์กรยูเนสโกในปี ค.ศ. 2017
# ตำนานหนังสือสามก๊ก
ตำนานหนังสือสามก๊ก เป็นพระนิพนธ์เชิงสารคดีในสมเด็จพระเจ้าบรมวงศ์เธอ กรมพระยาดำรงราชานุภาพ ทรงพระนิพนธ์เป็นภาคผนวกประกอบหนังสือสามก๊ก ฉบับเจ้าพระยาพระคลัง (หน) ที่ตรวจชำระโดยราชบัณฑิตยสภาและตีพิมพ์เป็นของประทานในงานพระราชทานเพลิงพระศพสมเด็จพระปิตุจฉาเจ้า สุขุมาลมารศรี พระอัครราชเทวีในปี พ.ศ. 2471 ตำนานหนังสือสามก๊กมีเนื้อหาเกี่ยวกับประวัติการประพันธ์นวนิยายสามก๊ก (ซานกั๋วเหยี่ยนอี้) ประวัติการแปลเป็นภาษาไทย และประวัติการตีพิมพ์ในประเทศสยาม

 ประวัติ 
สมเด็จพระปิตุจฉาเจ้า สุขุมาลมารศรี พระอัครราชเทวี พระมเหสีในพระบาทสมเด็จพระจุลจอมเกล้าเจ้าอยู่หัว สิ้นพระชนม์ด้วยพระโรคพระปับผาสะพิการเมื่อวันเสาร์ที่ 9 กรกฎาคม พ.ศ. 2470ราชกิจจานุเบกษา, ข่าวสิ้นพระชนม์ , เล่ม 44, ตอน ง, 17 กรกฎาคม พ.ศ. 2470, หน้า 1198 พระบาทสมเด็จพระปกเกล้าเจ้าอยู่หัวโปรดฯ ให้สร้างพระเมรุที่ท้องสนามหลวง มีกำหนดจะพระราชทานเพลิงพระศพในช่วงต้นปี พ.ศ. 2471 

สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระราชโอรสในพระบาทสมเด็จพระจุลจอมเกล้าเจ้าอยู่หัวและสมเด็จพระปิตุจฉาเจ้า สุขุมาลมารศรี พระอัครราชเทวี ทรงพระปรารภจะบำเพ็ญพระกุศลสนองพระคุณพระชนนี จึงทรงปรึกษากับสมเด็จพระเจ้าบรมวงศ์เธอ กรมพระยาดำรงราชานุภาพซึ่งเวลานั้นทรงดำรงตำแหน่งนายกราชบัณฑิตยสภาถึงเรื่องหนังสือที่จะตีพิมพ์เป็นของประทานในงานพระราชทานเพลิงพระศพ โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตทรงพระดำริจะให้ตีพิมพ์เรื่องสามก๊ก ฉบับเจ้าพระยาพระคลัง (หน) จึงทรงมอบหมายให้ราชบัณฑิตยสภารับหน้าที่ชำระต้นฉบับและตีพิมพ์ 

ภายหลังจากที่สมเด็จพระเจ้าบรมวงศ์เธอ กรมพระยาดำรงราชานุภาพกราบทูลรับการมอบหมายจากสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระองค์ทรงพิจารณาถึงเรื่องการเขียนคำนำสำหรับหนังสือสามก๊ก ทรงเห็นว่าการเขียนความรู้เกี่ยวกับสามก๊กนั้นมีมากเกินกว่าจะเขียนในคำนำ แล้วทรงรำลึกถึงเมื่อครั้งที่พระองค์พระนิพนธ์ตำนานละครอิเหนาเป็นภาคผนวกของบทละครเรื่องอิเหนาพระราชนิพนธ์ในพระบาทสมเด็จพระพุทธเลิศหล้านภาลัยที่ตีพิมพ์เนื่องในวโรกาสที่สมเด็จพระปิตุจฉาเจ้า สุขุมาลมารศรี พระอัครราชเทวีทรงบำเพ็ญพระกุศลฉลองพระชันษาครบ 60 พรรษาเมื่อปี พ.ศ. 2465 จึงทรงพระดำริจะทรงพระนิพนธ์ตำนานหนังสือสามก๊กเป็นภาคผนวกให้หนังสือสามก๊กเหมือนอย่างที่เคยทรงพระนิพนธ์ตำนานละครอิเหนาเป็นภาคผนวกของบทละครเรื่องอิเหนา

ตำนานหนังสือสามก๊กได้รับการตีพิมพ์ครั้งแรกโดยโรงพิมพ์โสภณพิพรรฒธนากรในปี พ.ศ. 2471

 เนื้อหา 
 ว่าด้วยหนังสือสามก๊ก
 ว่าด้วยแปลหนังสือสามก๊ก
 ว่าด้วยสำนวนแปลหนังสือสามก๊ก
 ว่าด้วยพิมพ์หนังสือสามก๊กภาษาไทย
 ว่าด้วยรูปเรื่องสามก๊ก
 ว่าด้วยวินิจฉัยเรื่องสามก๊ก
 รูปภาพสามก๊ก
 ว่าด้วยแผนที่สามก๊ก

ส่วนท้ายของหนังสือตำนานสามก๊กเป็นรายชื่อภูมิประเทศในเรื่องสามก๊กซึ่งจัดทำโดยพระเจนจีนอักษร (สุดใจ ตัณฑากาศ)
# เฉิน ตู๋ซิ่ว
เฉิน ตู๋ซิ่ว (8 ตุลาคม ค.ศ. 187927 พฤษภาคม ค.ศ. 1942) เป็นนักสังคมนิยมปฏิวัติ นักการศึกษา นักปรัชญา และนักเขียนชาวจีน ผู้ร่วมก่อตั้งพรรคคอมมิวนิสต์จีนกับหลี่ ต้าจ้าวใน ค.ศ. 1921 ระหว่าง ค.ศ. 1921 ถึง 1927 เขาทำหน้าที่เป็นเลขาธิการพรรคคอมมิวนิสต์คนแรก เฉินเป็นบุคคลสำคัญในช่วงการปฏิวัติซินไฮ่ที่ล้มล้างราชวงศ์ชิงและขบวนการ 4 พฤษภาคมสำหรับการพัฒนาวิทยาศาสตร์และประชาธิปไตยในสมัยต้นสาธารณรัฐจีน หลังถูกขับออกจากพรรคคอมมิวนิสต์จีนใน ค.ศ. 1929 เฉินเป็นผู้นำของขบวนการทร็อตสกีในจีนอยู่ช่วงหนึ่ง

บ้านบรรพบุรุษของเฉินอยู่ในอานชิ่ง อานฮุย ซึ่งเขาได้ก่อตั้งวารสารจีนพื้นถิ่นที่มีอิทธิพลชื่อ ซินชิงเหนียน (เยาวชนใหม่) เฉินได้เข้าร่วมสมาคมผู้ภักดียฺเว่ เฟย์  ซึ่งก่อตั้งขึ้นจากเกอเหล่าฮุ่ยในมณฑลอานฮุยและหูหนาน

 ประวัติ 

 วรรณกรรม 

 ผลงานทางปัญญาและข้อพิพาท
# ลำนำแห่งนกร้องเพลงและอสรพิษ
ลำนำแห่งนกร้องเพลงและอสรพิษ  เป็นนวนิยายแนวดิสโทเปียแอ็กชันผจญภัย เขียนโดยซูซาน คอลลินส์ นักเขียนชาวอเมริกัน ซึ่งเป็นภาคย้อนอดีตของไตรภาคเกมล่าชีวิต โดยมีเรื่องราวเกิดขึ้นเมื่อ 64 ปีก่อนเหตุการณ์ในนวนิยายเรื่องแรก วางจำหน่ายครั้งแรกเมื่อวันที่ 19 พฤษภาคม ค.ศ. 2020 โดยสำนักพิมพ์สกอแลสติก พร้อมหนังสือเสียงที่ได้รับการเผยแพร่พร้อมกัน ซึ่งอ่านโดยซานติโน ฟอนทานา นักแสดงชาวอเมริกัน นวนิยายเรื่องนี้ได้รับการเปิดตัวทางออนไลน์เนื่องจากการระบาดทั่วของโควิด-19 และถูกนำไปดัดแปลงเป็นภาพยนตร์โดยไลออนส์เกตในชื่อเรื่อง เดอะ ฮังเกอร์เกมส์ ปฐมบทเกมล่าเกม ซึ่งเข้าฉายเมื่อวันที่ 17 พฤศจิกายน ค.ศ. 2023
# ลิฮอง (ขุนพลของลิโป้)
ลิฮอง (เสียชีวิต ค.ศ. 195) มีชื่อในภาษาจีนกลางว่า หลี่ เฟิง  เป็นขุนพลใต้บังคับบัญชาของขุนศึกลิโป้ในยุคราชวงศ์ฮั่นตะวันออกของจีน มีตำแหน่งเป็นผู้จัดการกลาง (治中 จื้อจง)

 ประวัติ 
ในปี ค.ศ. 195 ขุนศึกโจโฉและลิโป้รบกันในมณฑลกุนจิ๋ว ลิโป้ส่งขุนพลลิฮองและซิหลันไปประจำการที่อำเภอจฺวี้เหย่ (钜野) ลิฮองและซิหลันพยายามเกลี้ยกล่อมหลี่ เฉียน (李乾) ขุนพลคนหนึ่งของโจโฉให้แปรพักตร์มาเข้าด้วยลิโป้ หลี่ เฉียนไม่ยอมจึงถูกลิฮองและซิหลันสังหาร หลี เจิ่ง (李整) บุตรชายของหลี่ เฉียนนำกองกำลังยกไปโจมตีลิฮองและซิหลันเพื่อแก้แค้นให้บิดา ลิฮองและซิหลันถูกสังหารในที่รบโดยเหล่าขุนพลของโจโฉ(夏，布將薛蘭、李封屯鉅野，太祖攻之，布救蘭，蘭敗，布走，遂斬蘭等。) จดหมายเหตุสามก๊ก เล่มที่ 1.(夏，布將薛蘭、李封屯鉅野，太祖攻之，布救蘭，蘭敗，布走，遂斬蘭等。) จดหมายเหตุสามก๊ก เล่มที่ 1.(布別駕薛蘭、治中李封招乾，欲俱叛，乾不聽，遂殺乾。太祖使乾子整將乾兵，與諸將擊蘭、封。蘭、封破，從平兗州諸縣有功，稍遷青州刺史。) จดหมายเหตุสามก๊ก เล่มที่ 18.
# ลิฮอง
ลิฮอง เป็นบุคคลชาวจีน อาจหมายถึง:

ลิฮอง (ขุนพลของลิโป้) (李封 หลี่ เฟิง; เสียชีวิต ค.ศ. 195) ขุนพลของขุนศึกลิโป้ในยุคราชวงศ์ฮั่นตะวันออก
ลิฮอง (วุยก๊ก) (李豐 หลี่ เฟิง; คริสต์ทศวรรษ 200 - 27 มีนาคม ค.ศ. 254) ชื่อรอง อานกั๋ว (安國) ขุนนางของรัฐวุยก๊กในยุคสามก๊ก
# ไห่รุ่ย
ไห่รุ่ย (, 23 มกราคม 1514 – 13 พฤศจิกายน 1587) เป็นขุนนางและนักปราชญ์ชาวจีนสมัยราชวงศ์หมิง เป็นที่จดจำในฐานะแบบอย่างของขุนนางผู้ซื่อสัตย์และสุจริตในราชสำนัก

 ประวัติ 
thumb|left|รูปปั้นของไห่รุ่ย
ไห่รุ่ยเกิดเมื่อวันที่ 23 มกราคม 1514 ที่เมืองไหโข่ว ในปลายรัชสมัยจักรพรรดิเจิ้งเต๋อ บิดาของเขาเสียชีวิตเมื่ออายุ 3 ขวบ และเขาได้รับการเลี้ยงดูโดยมารดาที่นับถือศาสนาอิสลาม พ่อของปู่ทวดของเขาเป็นชาวอาหรับชื่อ ไห่ ต้าเอ๋อร์ และมารดาของเขาเป็นมุสลิม (ชาวหุย) มีบรรพบุรุษมาจากอนุทวีปอินเดีย อย่างไรก็ตาม ไห่รุ่ยเองก็บันทึกว่าตัวเองเป็นนักปราชญ์ลัทธิขงจื๊อใหม่ และไม่เคยกล่าวถึงศาสนาอิสลามในผลงานของเขา

แม้ว่าไห่จะเข้าสอบขุนนาง แต่เขาก็สอบไม่ผ่าน และเริ่มต้นรับราชการในปี 1553 เมื่ออายุ 39 ปี กับตำแหน่งเสมียนประจำสำนักงานการศึกษาในมณฑลฝูเจี้ยน เขาเป็นที่รู้จักในฐานะผู้ยึดมั่นในศีลธรรมอันดีงาม ซื่อสัตย์สุจริต อดออม และยุติธรรม เขาได้รับความนิยมอย่างกว้างขวางจากประชาชน เห็นได้จากการที่เขาได้รับการยกย่องในขณะที่ยังมีชีวิตอยู่ แต่เขาก็สร้างศัตรูไว้มากมายในระบบราชการ อย่างไรก็ตาม เขาถูกเรียกตัวเข้าสู่กรุงปักกิ่งและเลื่อนตำแหน่งเป็นเลขานุการกระทรวงครัวเรือน ในปี 1565 ขุนนางผู้นี้ได้ทำหนังสือวิพากษ์วิจารณ์จักรพรรดิเจียจิ้งอย่างรุนแรงว่าละเลยพระราชกิจ และนำพาความหายนะมาสู่พระราชอาณาจักร เขาถูกจำคุกและตัดสินประหารชีวิตในปี 1566 เขาได้รับการปล่อยตัวหลังจากจักรพรรดิสวรรคตในต้นปี 1567

ไห่รุ่ยได้รับแต่งตั้งอีกครั้งเป็นขุนนางชั้นผู้น้อยที่จี๋หลี่ใต้ ในรัชสมัยจักรพรรดิหลงชิ่ง พระราชโอรสและรัชทายาทของจักรพรรดิเจียจิ้ง แต่เขาถูกบีบให้ลาออกในปี 1570 หลังจากมีการร้องเรียนเกี่ยวกับการจัดการปัญหาการถือครองที่ดินที่เข้มงวดเกินไปของเขา นายทุนเงินกู้รายใหญ่ในจังหวัดถูกกล่าวหาว่าปล่อยเงินกู้ดอกเบี้ยโหดให้กับเจ้าของที่ดินรายย่อยและผู้เช่า จากนั้นยึดที่ดินของพวกเขาเป็นหลักประกัน ไห่รุ่ยทุ่มเทเวลาในการสืบสวนคดีเหล่านี้ กดดันให้นายทุนเงินกู้คืนที่ดินให้กับเจ้าของเดิม แต่ถูกเจ้าหน้าที่กล่าวหาว่าละเมิดขั้นตอนและส่งเสริมการร้องเรียนไร้สาระ ก่อนถูกยื่นเรื่องถอดถอน

ไห่รุ่ยได้เลื่อนเป็น censor-in-chief of Nanjing ในปี 1586 แต่ถึงแก่กรรมในตำแหน่งหลังจากดำรงตำแหน่งได้เพียงปีเดียว เขาได้รับนามหลังมรณกรรมว่า จงเจี๋ย (忠介)
# เวลาคีร์กีซสถาน
เวลาคีร์กีซสถาน (KGT) เป็นเขตเวลาของประเทศคีร์กีซสถาน โดยเร็วกว่าเวลาสากลเชิงพิกัด 6:00 ชั่วโมง (UTC+06:00) และไม่สังเกตเวลาออมแสง

ประวัติ
เขตเวลาในอดีตของคีร์กีซสถาน (ทั้งในฐานะประเทศเอกราชและส่วนหนึ่งของสหภาพโซเวียต)
 ตั้งแต่  ถึง  เขตเวลา  ออมแสง 2 พฤษภาคม 1924  21 มิถุนายน 1930  UTC+05:00  ไม่ 21 มิถุนายน 1930  1 เมษายน 1981  UTC+06:00  ไม่ 1 เมษายน 1981  31 มีนาคม 1991  UTC+06:00  ใช่ 31 มีนาคม 1991  12 สิงหาคม 2005  UTC+05:00  ใช่ 12 สิงหาคม 2005  ปัจจุบัน  UTC+06:00  ไม่
# อนุสรณ์สถานและพิพิธภัณฑ์แห่งชาติ 11 กันยายน
อนุสรณ์สถานและพิพิธภัณฑ์แห่งชาติ 11 กันยายน  หรือ อนุสรณ์สถานและพิพิธภัณฑ์ 9/11 เป็นอนุสรณ์สถานและพิพิธภัณฑ์ที่ตั้งอยู่ภายในบริเวณอาคารเวิลด์เทรดเซ็นเตอร์ในนครนิวยอร์ก สร้างขึ้นเพื่อรำลึกถึงเหตุวินาศกรรม 11 กันยายน พ.ศ. 2544 ที่คร่าชีวิตผู้คนไป 2,977 คน และเหตุระเบิดเวิลด์อาคารเทรดเซ็นเตอร์ในปี พ.ศ. 2536 ซึ่งทำให้มีผู้เสียชีวิต 6 คน อนุสรณ์สถานตั้งอยู่ที่บริเวณเวิลด์เทรดเซ็นเตอร์ ซึ่งเป็นที่ตั้งเดิมของตึกแฝด (Twin Towers) ที่ถูกทำลายในระหว่างเหตุการณ์ 11 กันยายน อนุสรณ์สถานแห่งนี้ดำเนินงานโดยองค์กรไม่แสวงหาผลกำไร มีภารกิจในการระดมทุนเพื่อสนับสนุนการบริหารจัดการทั้งอนุสรณ์สถานและพิพิธภัณฑ์ภายในบริเวณเวิลด์เทรดเซ็นเตอร์

มีการวางแผนสร้างอนุสรณ์สถานเพื่อรำลึกถึงผู้สูญเสียและเจ้าหน้าที่ผู้กล้าหาญที่เข้าร่วมปฏิบัติการกู้ภัยและค้นหาผู้สูญหาย โดยเริ่มดำเนินการทันทีหลังจากเหตุการณ์โจมตีและการพังทลายของอาคารเวิลด์เทรดเซ็นเตอร์ ผู้ชนะการประกวดการออกแบบอนุสรณ์สถานคือ ไมเคิล แอรัด (Michael Arad) สถาปนิกชาวอเมริกันเชื้อสายอิสราเอล จากบริษัท ฮันเดล อาคิเท็กส์ จำกัด ซึ่งเป็นบริษัทที่ตั้งอยู่ในนครนิวยอร์กและซานฟรานซิสโก แอรัดร่วมมือกับบริษัทออกแบบภูมิสถาปัตยกรรม พีดับเบิลยูพี แลนด์สเคป อาคิเท็กเจอร์ (PWP Landscape Architecture) ของปีเตอร์ วอล์กเกอร์ (Peter Walker) ในการออกแบบอนุสรณ์สถานฯ โดยออกแบบเป็นสวนป่าประกอบไปด้วยต้นโอ๊กขาว และสระน้ำสะท้อนแสงทรงสี่เหลี่ยมจัตุรัสสองแห่งอยู่ตรงกลาง ซึ่งตั้งอยู่บนฐานรากเดิมของอาคารแฝดเวิลด์เทรดเซ็นเตอร์

ในเดือนสิงหาคม พ.ศ. 2549 มูลนิธิอนุสรณ์สถานเวิลด์เทรดเซ็นเตอร์และการท่าเรือนิวยอร์กและนิวเจอร์ซีย์ ได้เริ่มงานก่อสร้างอย่างหนักสำหรับอนุสรณ์สถานและพิพิธภัณฑ์ การออกแบบมีความสอดคล้องกับแผนแม่บทเดิมบางส่วน โดยยึดแนวคิดของแดเนียล ลิบส์กินด์ (Daniel Libeskind) ที่ออกแบบให้อนุสรณ์สถานอยู่ต่ำกว่าระดับถนน 30 ฟุต (9.1 เมตร) ซึ่งตื้นกว่าแผนเดิมที่ต้องการ 70 ฟุต (ประมาณ 21 เมตร) ทั้งยังเป็นโครงการเดียวในการประกวดรอบสุดท้ายที่ไม่ได้ออกแบบให้เงาของอาคารทับรอยฐานของอาคารแฝดเดิม มูลนิธิอนุสรณ์สถานเวิลด์เทรดเซ็นเตอร์ได้เปลี่ยนชื่อเป็นอนุสรณ์สถานและพิพิธภัณฑ์แห่งชาติ 11 กันยายนในปี พ.ศ. 2550

พิธีเปิดอนุสรณ์สถานจัดขึ้นในวันรำลึกครบรอบ 10 ปีของการโจมตีเมื่อวันที่ 11 กันยายน พ.ศ. 2554 และเปิดให้ประชาชนทั่วไปเข้าชมในวันรุ่งขึ้น ส่วนพิพิธภัณฑ์นั้นได้รับการเปิดตัวอย่างเป็นทางการในวันที่ 15 พฤษภาคม พ.ศ. 2557 โดยมีไมเคิล บลูมเบอร์ก นายกเทศมนตรีนครนิวยอร์ก และประธานาธิบดีบารัก โอบามา กล่าวคำปราศรัยในพิธี พิพิธภัณฑ์เปิดให้สาธารณชนเข้าชมหลังจากนั้น 6 วัน
# ตำบลออบแนมอ
ออบแนมอ  เป็นตำบลในอำเภอกลาง เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านแฆรอจีเป็นเมืองหลัก

จากสำมะโนแห่งชาติ ค.ศ. 2006 ตำบลนี้มีประชากร 17,855 คนใน 3,747 ครัวเรือน จากนั้นในสำมะโน ค.ศ. 2011 มีประชากรเพอ่มขึ้นเป็น 20,662 คนใน 5,153 ครัวเรือน และสำมะโน ค.ศ. 2016 ตำบลนี้มีประชากร 22,271 คนใน 6,303 ครัวเรือน หมู่บ้านที่มีประชากรมากที่สุดในบรรดา 42 หมู่บ้านคือแฆรอจีที่มีประชากร 4,712 คน
# โจโจ ชิวา
โจเอล โจอานี "โจโจ" ชิวา ( ; เกิด 19 พฤษภาคม 2003) เป็นนักร้อง นักเต้น นักแสดง และบุคคลในสื่อชาวอเมริกัน ตั้งแต่ปี 2015 ถึง 2016 เธอปรากฏตัวในฐานะนักเต้นในรายการเรียลลิตี้โชว์ทางโทรทัศน์ แดนซ์มัม ทั้งสองฤดูกาลร่วมกับ เจสซาลินน์ ชิวา แม่ของเธอ ในปี 2017 ชิวาเซ็นสัญญากับนิคคาโลเดียน และแสดงในรายการและภาพยนตร์ต่าง ๆ ของช่อง ภายใต้ นิคคาโลเดียน เธอได้เปิดตัวเพลงสำหรับเด็กหลายเพลงและภาพยนตร์สารคดีของเธอเอง เดอะเจทีม ในปี 2021 มิวสิกวิดีโอเพลง " บูมเมอแรง " ของเธอมีผู้เข้าชมมากกว่า 1 พันล้านครั้ง เธอถูกรวมอยู่ในรายชื่อ 100 บุคคลที่ทรงอิทธิพลที่สุดในโลก ประจำปี ไทม์ ในปี 2020

ในปี 2024 ชิวา เริ่มต้นอาชีพหลังนิคคาโลเดียนด้วยการเปิดตัวซิงเกิล "คาร์มา" และมิวสิกวิดีโอประกอบ
# เราะฟะห์ (ประเทศอียิปต์)
เราะฟะห์ (,) เป็นนครในเขตผู้ว่าการไซนายเหนือและชายแดนตะวันออกของอียิปต์ที่ติดกับฉนวนกาซา

เราะฟะห์เป็นที่ตั้งของด่านชายแดนเราะฟะห์ ด่านแห่งเดียวระหว่างอียิปต์กับฉนวนกาซา รัฐบาลอียิปต์ประกาศใน ค.ศ. 2015 ว่าจะทำลายทั้งเมืองและสร้างชุมชนใหม่สำหรับผู้อยู่อาศัย เพื่อขยายแนวกันชนด้านความปลอดภัยระหว่างอียิปต์กับฉนวนกาซา มีรายงานทหารอียิปต์เริ่มรื้อทำลายเราะฟะห์ส่วนหนึ่งในช่วงปลาย ค.ศ. 2014

ประวัติ
thumb|left|แผนที่การสำรวจปาเลสไตน์ค.ศ. 1931 แสดงเมืองเราะฟะห์ใกล้กาซา สถานีตำรวจและค่ายทหารตำรวจแสดงอยู่ในฝั่งอียิปต์

เมื่ออิสราเอลถอนทัพออกจากไซนายใน ค.ศ. 1982 เมืองเราะฟะห์ถูกแบ่งออกเป็นส่วนอียิปต์และกาซา ทำให้ครอบครัวถูกแบ่งแยกด้วยรั้วลวดหนามCinderella in Rafah. Al-Ahram, Issue No. 761, 22–28 September 2005The Evolution of the Egypt-Israel Boundary: From Colonial Foundations to Peaceful Borders, pp. 3, 9, 18. Nurit Kliot, Boundary and Territory Briefing, Volume 1 Number 8. At Google books ใจกลางเมืองถูกทั้งอิสราเอลRazing Rafah — Mass Home Demolitions in the Gaza Strip, pp. 27-28 and 52-66 (PDF text version) on , Summary:. The report on refworld:. Human Rights Watch (HRW), October 2004Supplementary Appeal for Rafah. UNWRA, May 2004PCHR, Uprooting Palestinian Trees And Leveling Agricultural Land – The tenth Report on Israeli Land Sweeping and Demolition of Palestinian Buildings and Facilities in the Gaza Strip 1 April 2003 – 30 April 2004 On  และอียิปต์ทำลายEgyptian military doubling buffer zone with Gaza, demolishing nearly 1,220 more homes. Associated Press, 8 January 2015“Look for Another Homeland”. Human Rights Watch, September 2015เพื่อสร้างเขตกันชนขนาดใหญ่

ในช่วงการประท้วงใน ค.ศ. 2011 ผู้ประท้วงต่อต้านรัฐบาลเข้าโจมตีและสังหารเจ้าหน้าที่ตำรวจในเมือง 3 นาย

ในเดือนตุลาคม ค.ศ. 2014 รัฐบาลอียิปต์ประกาศแผนย้ายประชากรและทำลายนครทั้งหมดเพื่อขยายเขตกันชนระหว่างอียิปต์กับกาซา ในช่วงระหว่างเดือนกรกฎาคม ค.ศ. 2013 ถึงสิงหาคม ค.ศ. 2015 ทางการอัยิปต์ได้ทำลายอาคารที่พักอาศัย อาคารพาณิชย์ อาคารบริหาร และชุมชนตามแนวชายแดนอย่างน้อย 3,255 แห่ง ทำให้ผู้คนพันกว่าคนถูกบังคับให้ออกไป

ในเดือนมิถุนายน ค.ศ. 2015 อียิปต์ขุดคูที่ด่านชายแดนเราะฟะห์สำเร็จ โดยมีความกว้าง 20 เมตรและลึก 10 เมตร ตั้งอยู่ห่างจากชายแดนกาซานอกนครกาซา 2 กิโลเมตรและเป็นส่วนหนึ่งของการขยายเขตกันชน มีการวางแผนการขยายคูริมหอสังเกตการณ์Egypt builds trench along Gaza border to prevent smuggling. Ma'an News Agency, 22 June 2015

ในช่วงกลาง ค.ศ. 2018 ทหารอียอปต์ทำลายอาคารในนครเราะฟะห์อย่างน้อย 6,850 แห่ง และในช่วงสิงหาคม ค.ศ. 2016 ถึงสิงหาคม ค.ศ. 2019 ทหารอียิปต์ทำลายและปิดที่ดินเพาะปลูก 3,500 เฮกตาร์ ทำให้มีจำนวนอาคารที่ทางอียิปต์ทำลายถึง 7,460 แห่งEgypt: Massive Sinai Demolitions Likely War Crimes

ภูมิอากาศ
การแบ่งเขตภูมิอากาศแบบเคิพเพินจัดให้เราะฟะห์มีสภาพกึ่งแห้งแล้งแบบร้อน (BSh)
# กิชิวาจินเด็ง
กิชิวาจินเด็ง  หรือ เว่ย์จื้อวัวเหรินจฺว้าน  เป็นข้อเขียนในบันทึกประวัติศาสตร์จีนสามก๊กจี่ (ซานกั๋วจื้อหรือจดหมายเหตุสามก๊ก) เล่มที่ 30 ที่ว่าด้วยเรื่องชาววะ ซึ่งภายหลังรู้จักในฐานะชาวญี่ปุ่น โดยบรรยายถึงจารีต ภูมิศาสตร์ และแง่มุมอื่น ๆ เกี่ยวกับดินแดนวะ ผู้คนและผู้อาศัยในหมู่เกาะญี่ปุ่นในเวลานั้น สามก๊กจี่เขียนโดยตันซิ่วในยุคราชวงศ์จิ้นตะวันตกช่วงปลายศตวรรษที่ 3 (ระหว่างปี ค.ศ. 280 ที่เป็นปีที่ง่อก๊กล่มสลาย ถึงปี ค.ศ. 297 ซึ่งเป็นปีเสียชีวิตของตันซิ่ว).

 ภาพรวม 
ไม่มีศาสตร์นิพนธ์ที่แยกเป็นอิสระที่เรียกว่า "กิชิวาจินเด็ง" ในสามก๊กจี่ และคำอธิบายเกี่ยวกับกับชาวยามาโตะเป็นส่วนหนึ่งของภาควุยก๊ก (魏書 เว่ย์ชู) เล่มที่ 30 "ศาสตร์นิพนธ์เกี่ยวกับชาวออหวน (อูหฺวาน), เซียนเปย์ และตงอี๋" ชื่อ "กิชิวาจินเด็ง" นั้นมาจากสำนักพิมพ์อิวานามิ บุงโกะของญี่ปุ่นที่ตีพิมพ์ข้อเขียนนี้ในชื่อว่า กิชิวาจินเด็ง ในปี ค.ศ. 1951,  ดังนั้นบางคนจึงเห็นว่าชื่อนี้ไม่สัมพันธ์กับเนื้อหาของข้อเขียน เพราะข้อเขียนไม่เพียงกล่าวถึงชาววะ แต่ยังกล่าวถึงชาวตงอี๋ ("อนารยชนทางตะวันออก") ทั้งหมด โยชิฮิโระ วาตานาเบะนักวิจัยเรื่องสามก๊กกล่าวว่าบันทึกเกี่ยวกับคาบสมุทรเกาหลีและญี่ปุ่นไม่ได้อิงจากประสบการณ์โดยตรงของตันซิ่ว แต่เขียนขึ้นจากข่าวลือและรายงานจากผู้คนที่เดินทางไปคาบสมุทรเกาหลีและญี่ปุ่น ความถูกต้องของข้อมูลจึงเป็นที่น่าสงสัย โยชิฮิโระยังแนะนำเพิ่มเติมว่า "ควรตรวจสอบโลกทัศน์และสถานการณ์ทางการเมืองของตันซิ่ว ไม่เพียงแต่โดยการอ่านสามก๊กจี่ และอรรถาธิบายอย่างครบถ้วนเท่านั้น แต่ยังรวมถึงการทำความคุ้นเคยกับคัมภีร์ในลัทธิขงจื๊อที่สร้างโลกทัศน์เพื่อทำความเข้าใจด้วย"

กิชิวาจินเด็ง ถือเป็นครั้งแรกที่มีการเขียนบทความเกี่ยวกับหมู่เกาะญี่ปุ่นในบันทึกประวัติศาสตร์จีนอย่างเป็นทางการ ศาสตร์นิพนธ์เกี่ยวกับชาวตงอี๋ในโฮ่วฮั่นชู มีลำดับเหตุการณ์ที่เกิดขึ้นก่อนหน้าที่บันทึกในกิชิวาจินเด็ง แต่กิชิวาจินเด็ง เขียนขึ้นก่อน